**UNIVERZITET U SARAJEVU – MEDICINSKI FAKULTET**

Čekaluša 90, 71 000 Sarajevo

[www.mf.unsa.ba](http://www.mf.unsa.ba)

Na osnovu člana 20a. Zakona o radu („Službene novine FBiH“, broj: 26/16, 89/18, 44/22 i 39/24), člana: 3, 6. i 7. Uredbe o postupku prijema u radni odnos u javnom sektoru na teritoriji Kantona Sarajevo („Službene novine Kantona Sarajevo“, br: 19/21, 10/22, 28/23 i 32/24), članova 14, 15 i 21. Pravilnika o radu Univerziteta u Sarajevu broj: 02-2-4-1/24 od 30.01.2024. godine i Odluke Vlade Kantona Sarajevo, broj: 02-04-10717-18/24 od 14.03.2024. godine, Univerzitet u Sarajevu – Medicinski fakultet, raspisuje

**PONOVNI JAVNI OGLAS**

**ZA PRIJEM U RADNI ODNOS**

**ZA RADNO MJESTO:**

1. **Sekretar fakulteta – jedan izvršilac, na neodređeno vrijeme, uz probni rad u trajanju od 6 mjeseci**

**Uslovi:** Pored općih uslova utvrđenih Zakonom o radu („Službene novine FBiH“, br: 26/16, 89/18, 44/22 i 39/24), kandidati trebaju ispunjavati i sljedeće posebne uslove:

* **završen Pravni fakultet (VSS 240-300 ECTS bodova),**
* **pet (5) godina radnog iskustva u struci na istim ili sličnim poslovima,**
* **poznavanje rada na računaru,**
* **poznavanje stranog jezika.**

**Opis poslova:**

1. Sekretar fakulteta rukovodi administrativnim i stručnim poslovima službi organizacione jedinice, koordinira rad sa generalnim sekretarom u cilju unapređenja i postizanja većeg stepena funkcionalne integracije i ostvarivanja procesa u okviru Univerziteta i organizacione jedinice.

Poslovi sekretara Fakulteta vezuju se za:

* rukovodi, koordinira i nadzire rad posebnih službi Fakulteta,
* prati zakone i druge propise u oblasti obrazovanja i drugim relevantnim oblastima i o tome blagovremeno upoznaje organe Fakulteta,
* primjenjuje zakone i druge propise od značaja za rad Fakulteta i njegovih organa,
* učestvuje u pripremi pravnih akata, izrađuje informacije, izvještaje, stručna mišljenja i analize za Vijeće Fakulteta i druga tijela Fakulteta,
* izrađuje stručna mišljenja o općim i posebnim aktima koje donose tijela Fakulteta,
* učestvuje u rješavanju pitanja odnosa sa nadležnim ministarstvom i drugim institucijama vlasti,
* učestvuje u pravnoj i drugim oblicima komunikacije i saradnje sa visokoškolskim i drugim ustanovama i organizacijama,
* pomaže u radu Dekanu u dijelu koji spada u nadležnost sekretara,
* izrada nacrta odluka i drugih općih akata koji spadaju u nadležnost sekretara,
* koordiniranje aktivnosti i procesa vezanih za planiranje, izradu i praćenje realizacije dinamičkog plana napredovanja, uključujuči raspisivanja konkursa, koordinaciju i praćenje konkursa vezano za izbore u zvanja i pružanje pravne i savjetodavne pomoći vezano za izbore,
* kontakt sa strankama, studentima i akademskim osobljem radi rješavanja tekuće problematike,
* po ovlaštenju Dekana zastupanje Fakulteta pred sudom i drugim nadležnim organima i tijelima,
* koordinira izradu odluka, ugovora, rješenja i druga pojedinačna akta u vezi sa angažovanjem i radnim odnosima akademskog i administrativnog osoblja Fakulteta,
* učestvuje u pripremi sjednica Vijeća Fakulteta i drugih tijela Fakulteta,
* prisustvuje sjednicama Vijeća Fakulteta i drugih tijela Fakulteta i daje stručna mišljenja i tumačenja,
* stara se o izvršenju odluka organa Fakulteta,
* organizuje konsultativne sastanke sa zaposlenima i drugim angažovanim licima radi rješavanja pravnih i drugih stručnih pitanja,
* putem službe protokola prima i raspoređuje pismena,
* obavlja poslove stručne prirode u ostvarivanju potrebne saradnje sa Univerzitetom, Ministarstvom za visoko obrazovanje kao i ostalim državnim organima,
* po ovlaštenju Dekana potpisuje različite potvrde koje izdaju službe Fakulteta o podacima iz službenih evidencija,
* obavljanje i drugih poslova po nalogu Dekana.

1. Sekretar Fakulteta zasniva radni odnos na neodređeno vrijeme s punim radnim vremenom.

**Mjesto obavljanja rada:** Univerzitet u Sarajevu – Medicinski fakultet, ul. Čekaluša 90, 71000 Sarajevo

**Radno vrijeme:** 08:00 – 16:00 sati, 40 sati sedmično

**Osnovna plaća:** 2.002,00 KM

**Obavezna dokumentacija koju su svi kandidati dužni dostaviti:**

* svojeručno potpisana prijava na javni oglas sa kontakt podacima (adresa, broj kontakt telefona i e-mail), sa tačnom naznakom pozicije/radnog mjesta (obavezno upisati naziv radnog mjesta i na koverti) na koju se prijavljuje, te navedenom listom dokumentacije koju kandidat prilaže uz prijavu,
* biografiju/CV,
* uvjerenje o državljanstvu ne starije od 6 mjeseci (original ili ovjerena fotokopija),
* izvod iz matične knjige rođenih (original ili ovjerena fotokopija),
* dokaz o završenom obrazovanju – diploma Pravnog fakulteta (VSS 240-300 ECTS bodova) - (ovjerena fotokopija) / ukoliko kandidat posjeduje inostranu diplomu, prilaže Rješenje o priznavanju inostrane visokoškolske kvalifikacije (ovjerena fotokopija)
* dokaz o radnom iskustvu u struci na istim ili sličnim poslovima - (ovjerena fotokopija)
* dokaz o poznavanju rada na računaru - (ovjerena fotokopija)
* dokaz o poznavanju stranog jezika - (ovjerena fotokopija)

**Pored prethodno navedene obavezne dokumentacije, lica koja imaju prednost prilikom zapošljavanja u skladu sa posebnim propisom dostavljaju i sljedeću dokumentaciju:**

* dokaz da je kandidat zaposlen sa nižom stručnom spremom od one koju posjeduje (potvrda poslodavca sa obaveznom naznakom o stručnoj spremi sa kojom je obavljao navedene poslove - original ili ovjerena fotokopija),
* dokaz da je kandidat zaposlen na određeno vrijeme (potvrda poslodavca - original ili ovjerena fotokopija),
* potvrda o nezaposlenosti JU „Službe za zapošljavanje Kantona Sarajevo“ ne starija od datuma objavljivanja ovog Javnog oglasa – original ili ovjerena fotokopija,
* prijava prebivališta/boravišta u Kantonu Sarajevo, ne starija od tri mjeseca od dana izdavanja od nadležnog organa,
* Potvrdu, uvjerenje ili drugi dokument o ispunjavanju uslova za ostvarivanje prava prioriteta pri zapošljavanju - original ili ovjerenu fotokopiju – **detaljnije u tabeli u nastavku oglasa**

**Prvenstvo pri zapošljavanju po posebnim propisima:**

* Prilikom zapošljavanja prednost imaju lica utvrđena članom 23. Zakona o dopunskim pravima boraca-branitelja BiH („Službene novine Kantona Sarajevo, br.:31/22), odnosno Uredbom o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“, br: 37/20 i 27/21) i Instrukcijom o bližoj primjeni kriterija vrednovanja prema Uredbi o jedinstvenim kriterijima („Službene novine Kantona Sarajevo, broj: 38/20, 28/21), koja se dokazuje odgovarajućim dokumentima (potvrda, rješenje, uvjerenje i sl.) koji se prilažu prilikom prijave na Javni oglas, pozivajući se na poseban zakon/uredbu po kojoj imaju prednost.

\*Popis dokumentacije kojom se dokazuje status korisnika prema Uredbi o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo

|  |  |  |  |
| --- | --- | --- | --- |
| **Redni broj:** | **Pripadnost branilačkoj kategoriji** | **Naziv dokaza- dokumenta** | **Organ koji ga izdaje** |
| 1. | Član porodice šehida/poginulog, umrlog i nestalog branioca | - Uvjerenje o statusu djeteta šehida-poginulog, umrlog i nestalog branioca  - Rješenje o priznatom pravu na porodičnu invalidninu za suprugu šehida-poginulog, umrlog i nestalog branioca i  -Uvjerenje o učešću u Oružanim snagama za šehida-poginulog, umrlog i nestalog branioca | Općinska služba za boračko-invalidsku zaštitu  Grupa za pitanja evidencija iz oblasti vojne obaveze prema mjestu prebivališta |
| 2. | Ratni vojni invalid | Rješenje o priznatom svojstvu ratnog vojnog invalida | Općinska služba za boračko-invalidsku zaštitu |
| 3. | Dobitnik ratnog priznanja i odlikovanja | Rješenje o priznatom pravu na mjesečno novčano primanje dobitniku priznanja | Općinska služba za boračko-invalidsku zaštitu |
| 4. | Demobilizirani branioci | Uvjerenje o učešću u Oružanim snagama | Grupa za pitanja evidencija iz oblasti vojne obaveze prema mjestu prebivališta |
| 5. | Dijete:  a) ratnog vojnog invalida  b) dobitnika ratnog priznanja i odlikovanja  c) demobiliziranog branioca | Uvjerenje o statusu djeteta ratnog vojnog invalida  Rješenje o priznatom pravu na:  a) invalidninu  b) mjesečni novčani dodatak  c) uvjerenje o učešću u Oružanim snagama | a) i b) Općinska služba za boračko-invalidsku zaštitu  c) Grupa za pitanja evidencija iz oblasti vojne obaveze prema mjestu prebivališta |
| 6. | Supruga ratnog vojnog invalida | - Uvjerenje o statusu supruge ratnog vojnog invalida  - Rješenje o priznatom pravu na invalidninu | Općinska služba za boračko-invalidsku zaštitu |

Osim navedenih kategorija korisnika prava koji ostvaruju prednost pri zapošljavanju, u skladu sa Uredbom o izmjenama i dopunama Uredbe o jedinstvenim kriterijima („Službene novine Kantona Sarajevo“, broj: 27/21),  obuhvaćena je i kategorija “supruga ratnih vojnih invalida, kao člana uže porodice ratnog vojnog invalida” **(u ovom slučaju, kandidat koji ostvaruje navedeno pravo, dostavlja: rješenje o priznatom svojstvu ratnog vojnog invalida na ime supruga i izvod iz matične knjige vjenčanih).**

**Provjera znanja:**

* Sa kandidatima koji budu ispunjavali opće i posebne uslove, obavit će se pismeni i usmeni ispit.
* O datumu, vremenu i mjestu obavljanja pismenog i usmenog ispita kandidati će biti obaviješteni pisanim putem i putem web stranice Univerziteta u Sarajevu, u dijelu „Konkursi“ [Konkursi | Univerzitet u Sarajevu (unsa.ba)](https://www.unsa.ba/konkursi?page=1) i Medicinskog fakulteta, [Medicinski fakultet u Sarajevu (unsa.ba)](https://www.mf.unsa.ba/index.php), u dijelu ,,Javni oglasi", nakon zatvaranja Javnog oglasa. U skladu sa Zakonom o zaštiti ličnih podataka („Službeni glasnik BiH“, br.: 49/06, 76/11 i 89/11), imena kandidata se ne objavljuju. O konačnim rezultatima Javnog oglasa svi prijavljeni kandidati bit će pismeno obaviješteni u roku od pet dana od dana donošenja odluke o prijemu u radni odnos.
* Pitanja, listu propisa i literature iz oblasti iz koje će se polagati pismeni i usmeni ispit, kandidat može preuzeti na Protokolu Univerziteta u Sarajevu – Medicinskog fakulteta, odnosno na web stranici Univerziteta u Sarajevu, u dijelu „Konkursi“ [Konkursi | Univerzitet u Sarajevu (unsa.ba)](https://www.unsa.ba/konkursi?page=1) i Medicinskog fakulteta, [Medicinski fakultet u Sarajevu (unsa.ba)](https://www.mf.unsa.ba/index.php), u dijelu ,,Javni oglasi".

**Dodatne napomene za kandidate:**

* Na vlastoručno potpisanim prijavama obavezno naznačiti adresu i kontakt telefon (poželjno i e-mail adresu),
* Nepotpune (prijave bez adrese i kontakt telefona, potpisa), neblagovremene (prijava nije podnesena u roku određenom u Javnom oglasu) i neuredne prijave (kopije tražene dokumentacije koje nisu ovjerene) kao i prijave kandidata koji ne ispunjavaju uvjete javnog oglasa neće se uzeti u razmatranje,
* Sa kandidatima kojima prijava bude potpuna i blagovremena provest će se postupak izbora, koji se zasniva na razmatranju dostavljene dokumentacije i provođenju pismenog i usmenog ispita,
* Ako kandidat ne pristupi pismenom ili usmenom ispitu, smatraće se da je odustao od dalje procedure Javnog oglasa,
* **Dokumentacija koju kandidati predaju na konkurs se ne vraća,**
* Poslovnik o radu Komisije biti će objavljen na oficijelnoj web stranici Univerziteta u Sarajevu, u dijelu „Konkursi“ [Konkursi | Univerzitet u Sarajevu (unsa.ba)](https://www.unsa.ba/konkursi?page=1) i Medicinskog fakulteta, [Medicinski fakultet u Sarajevu (unsa.ba)](https://www.mf.unsa.ba/index.php), u dijelu ,,Javni oglasi"
* Kandidat koji bude izabran, dužan je dostaviti uvjerenje o zdravstvenoj sposobnosti i uvjerenje da se protiv istog ne vodi krivični postupak.

**Način i rok prijave:**

Javni oglas ostaje otvoren **30 dana** od dana objave obavijesti u dnevnim novinama, te na internet stranicama: Univerziteta u Sarajevu, Univerziteta u Sarajevu – Medicinskog fakulteta i Javne ustanove “Služba za zapošljavanje Kantona Sarajevo”.

Prijava sa dokazima o ispunjavanju uvjeta predviđenih javnim oglasom podnosi se lično ili putem pošte, u zatvorenoj koverti, sa naznakom „NE OTVARAJ – PRIJAVA NA JAVNI OGLAS“, sa tačnom naznakom pozicije/radnog mjesta na koju se kandidat prijavljuje.

Prijave se podnose na Protokol Univerziteta u Sarajevu – Medicinskog fakulteta svakog radnog dana u periodu od 08:00 do 16:00 sati ili preporučeno putem pošte na adresu:

**UNIVERZITET U SARAJEVU- MEDICINSKI FAKULTET**

**Čekaluša 90**

**71000 SARAJEVO**

Kontakt podaci za dodatna obavještenja:

[dejan.kunic@mf.unsa.ba](mailto:dejan.kunic@mf.unsa.ba)

Broj telefona:033/665-949 lok:252